《梅花石吟》
宋代·舒岳祥

梅花树下梅花石，花作玉玉妆石铁色。
黄筌粉本花光枝，风吹数片尤奇特。
何年处士横斜句，影落寒溪印苔碛。
又疑飞自罗浮来，花仟谪堕投苍璧。
或是天星下陨时，打著梅梢灭不得。
若非曾支织女机，机上花纹相照射。
定是荆和泣玉时，泪入璞间余点滴。
不然赵女昔浣纱，指痕印粉难揩拭。
荒唐诡幻不可穷，我自稽经探根极。
傅岩人去实和羹，花落空岩余此迹。
花开花落几春风，弃权捐墙角真堪惜。
携向檐前洗濯看，相对无言三太息。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。